Dječji vrtić Zvončica

Trg Lovre Matačića 9

10360 Sesvete

Klasa: 008-02/15-01/02

Urbroj: 251-635-01-15-01

Na temelju članka 22.stavka 4. Zakona o pravu na pristup informacijama (NN 172/03, 144/10) i članka 76. Statuta Dječjeg vrtića Zvončica ravnateljica Dječjeg vrtića Zvončica ,Radmila Rukavina,prof., dana 02.12.2015. donosi

**ODLUKU**

**O USTROJAVANJU**

**KATALOGA INFORMACIJA DJEČJEG VRTIĆA ZVONČICA**

**Članak 1.**

Ovom Odlukom se ustrojava Katalog informacija koje posjeduje,kojima raspolaže ili koje nadzire DV Zvončica s ciljem ostvarivanja prava na pristup informacijama sukladno Zakonu o pravu na pristup informacijama.

**Članak 2.**

Katalog informacija sadrži sistematizirani pregled informacija s opisom sadržaja, namjenom,načinom davanja i vremenom ostvarivanja prava na pristup informacijama iz domene djelovanja Dječjeg vrtića Zvončica te čini sastavni dio ove Odluke.

**Članak 3.**

Korisnik prava na informacije ostvaruje pravo na pristup informacijama podnošenjem usmenog ili pismenog zahtjeva Dječjem vrtiću Zvončica.

Pisani zahtjev u vezi ostvarivanja prava na pristup informaciji podnosi se putem pošte na adresu: Dječji vrtić Zvončica,Trg Lovre Matačića 9,10360 Sesvete, putem elektroničke pošte na adresu: djecji.vrtic.zvoncica@zg.t-com.hr.

Usmeno postavljeni zahtjev primat će službenik za informiranje svakim radnim danom od 10:00 do 13:00 sati.

Zahtjev se može podnijeti i putem telefona na broj 01/2001516 , o čemu će se sastaviti službena zabilješka.

**Članak 4.**

Korisnik prava na informaciju kojemu je omogućen pristup informaciji izradom preslika dokumenata koji sadrži traženu informaciju, dužan je uplatiti naknadu troškova za izradu preslike u iznosu od 1,00 kn. po stranici.

Naknada se uplačuje u korist računa DV Zvončica IBAN: HR7824020061100289897,model 00,svrha doznake: naknada za uvid u Katalog informacija.

**Članak 5.**

Službena osoba mjerodavna za rješavanje ostvarivanja prava na pristup informacijama je Radmila Rukavina,prof.ravnateljica,imenovana službenikom za informiranje Dječjeg vrtića Zvončica.

**Članak 6.**

Službenik za informiranje obavlja poslove:

1) Rješavanje pojedinačnih zahtjeva i redovitog objavljivanja informacija.

2) Unapređuje način obrade,klasificiranja,čuvanja i objavljivanja informacija koje su sadržane u službenim dokumentima Dječjeg vrtića Zvončica.

3) Osigurava neophodnu pomoć podnositeljima zahtjeva u vezi s ostvarivanjem prava na pristup informacijama.

**Članak 7.**

Ova Odluka stupa na snagu osmog dana od dana objave na oglasnoj ploči Dječjeg vrtića Zvončica.

U Sesvetama ,02.12.2015. Ravnateljica:

 Radmila Rukavina,prof.